Cuneiform Tablet Ankara 1938
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na sú-e-a a-šur-mu-ta-be-el bu-za-zu ù i-ku-pá-ša qí-bi-ma um-ma a-ḫa-ḫa-ma <gap> ma-na KÙ.BABBAR ša a-na li-mì-im ḫa-bu-lá-ni-ni i bi ni ru É a-bi₄-ni i ma nu 8 ma-na KÙ.GI <big_gap> ma-na 9 GÍN KÙ.BABBAR É DAM.GÀR a-na ṣí-ib-tim ni-il₅-qé-ma lu ší-im É <gap> tí-a lu ší-im ḫu-sà-ri-im lu sú-ub-ru-um ša ša-mu lu KÙ.BABBAR lu ṣí-ba-at na-ru-qí-im ša a-na É a-lim ḫa-bu-lá-tù-nu-ni ŠU.NÍGIN 5 ma-na KÙ.BABBAR ša-bu PUZUR₄-sú-in 1 ma-na KÙ.BABBAR ša PUZUR₄.SA.TU-e ša a-bu-ni qá-ta-tí-šu il₅-tap-tù a-ṣé-er ḫu-bu-li-ni-ma ṭá-ḫu ŠU.NÍGIN 26 ma-na KÙ.BABBAR mì-ma a-nim a-na li-mì-im i-ší-qí-il₅ 2 ma-na wa-ṣí-tum ú-lá ša-qí-il₅ 8 ma-na KÙ.BABBAR a-na li-mì-im ša-ap-li-im 2 ma-na KÙ.BABBAR ṣí-ba-at na-ru-qí-im ša É šál-maḫ a-ḫa-ma mì-ma a-nim ḫu-bu-li-ni a-tù-nu a-ma-kam qá-ta-tí-ku-nu té-ta-ki-ma ù <gap> ma-da-am té-ta-na-pá-ša a-na du-li <gap> É a-bi-ni SIG₅ ša-ki-in a-tù-nu a-ma-kam <big_gap> i-a-tí a-na-kam sí-ki-a ú-ša-ku-ku a-ma-kam lu ší-ip-kà-tum lu ba-áb-tum ša a-bi-ni a-dí ṣí-tám a-ni-tám ta-pá-lá-ni ma-ma-an lá i-ṭá-ḫi a-na ḫa-al-qú-tim ra-ma-ku-nu ta-áš-ku-na-ma ša-zu-uz-tám ša-zi-za-ma i-na ša-ḫa-tí-a la i-za-zu e-ir-tám lá i-né-ú šu-ma a-li-ma wa-ás-ma-at-ni É a-bi₄-ku-nu la té-pá-ša a-ša-pá-ra-ma ú-ša-sú-ḫu-ku-nu-ma É a-bi₄-ku-nu šé-ší-ra mì-num ša ta-áš-ta-na-pá-ra-ni-ni me-er-ú a-mur-IŠTAR i-dí-nim il₅-e-ú-ni-a-tí ki-iš-da-tí-ki lu AN.NA lu TÚG.ḪI-a šé-bi₄-li-ma lu nu-ša-bi₄ 14 ma-na it-ra-tim i li-bi₄-ku-nu i-šu i-nu-mì qá-ta-tí-ku-nu ta-na-dí-a <gap> it-ra-tí-a li-iṣ-ḫi-ra-am ša a-bu-ku-nu ir-<gap> i-zi-bu ḫu-bu-ul a-bi-šu-nu lá ik-šu-<gap>